“Ek was gelukkig dat ek verskriklik baie insette in die snit kon lewer. Ek was bederf in die sin dat ek ŉ paar keer in die ateljee na nuwe verwerkings kon luister en die liedjie regtig my eie maak,” vertel Visser.
Sy sê sy is oorweldig deur die goeie terugvoer wat sy oor “17 Shots”, wat tans in die no. 6-posisie op die Maroela Media Afrikaanse top-20 is, kry.
Sy het pas klaar geskiet aan ŉ Britse reeks vir die BBC, Naughts and Crosses, wat wêreldwyd versprei gaan word en begin ook eersdaags skiet aan die tweede seisoen van ŉ uiters gewilde kykNET-dramareeks. “Ek weet nie hoeveel ek daaroor mag verklap nie, maar ek is baie opgewonde daaroor,” sê Visser.